钦定古今图书集成/明伦汇编/闺媛典/第282卷 > 皇清十五 > 仰培妻毛氏
## 钦定古今图书集成/明伦汇编/闺媛典/第282卷 > 皇清十五 > 仰培妻毛氏

按《长洲县志》：毛氏，贡士善积女，忠节维张女孙。幼读《孝经》《女史》，即凝重如成人。年十九，适诸生仰培。未几，培病咯血，氏极力侍汤药，累年刺血，缮疏虔祷，卒不起。氏即断荤抚孤，苦节三十馀年，教子成立。及疾，进汤药，挥手却之，曰：“死吾分也。” 遂卒。